Malayziya rasmiylari MH370 avialayneri qoldiqlarini topishdan umidini uzmagani bildirildi

Malayziya rasmiylari Kuala-Lumpurdan Pekinga yo‘l olgan va oradan bir soat o‘tib g‘oyib bo‘lgan MH370 avialayneri qoldiqlarini topish umidini uzgani yo‘q. Bu haqda “Interfaks” xabar bermoqda.

“Men MH370 laynerini topish istagi yo‘qolmaganini yana bir bor eslatib o‘tmoqchiman”, — deya ta’kidladi Malayziya transport vaziri Lio Tiong Le.
G‘oyib bo‘lgan samolyotni qidirish bilan shug‘ullanayotgan tergovchilar qidiruv hududini 25 ming kvadrat kilometrga kengaytirishni tavsiya etdi. Bu kelgusi yil yanvarida amalga oshirilishi mumkin.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.